Inspectoratul pentru Situaţii de Urgenţă (ISU) Constanţa atenţionează că, în numai cinci zile ale lunii în curs, pompierii au intervenit în judeţ pentru stingerea a zeci de incendii de vegetaţie uscată, fiind afectată o suprafaţă totală de peste 540 de hectare.



"39 dintre incendii au fost la vegetaţie uscată, gunoi, stuf, mirişte sau viţă-de-vie. La fiecare incendiu au intervenit peste 7 pompieri cu autospeciale de stingere din cadrul tuturor subunităţilor. Au fost distruse peste 540 de hectare. Cauza probabilă a fost fie ţigară aruncată la întâmplare, fie foc deschis", a informat ISU.



Potrivit sursei citate, de la începutul lunii martie şi până în prezent, pompierii au acţionat în judeţul Constanţa pentru stingerea a 58 de incendii. AGERPRES/(AS - autor: Nona Jalbă, editor: Oana Popescu, editor online: Gabriela Badea)